[{"text_idx": "#000001", "text": "Laupa\u0308eval avatud Rainer Jancise heliinstallatsioon \u201cKuu kukub maale\u201d lisab Tahkuna tuletorni vaadetele muusikalise tausta. Selle loomiseks paigaldatud tehniline su\u0308steem on vaatamisva\u0308a\u0308rsus omaette."}, {"text_idx": "#000002", "text": "43 meetrit kaablit kulgeb torni jalamilt u\u0308les selle tippu va\u0308lja, mo\u0308o\u0308da keerdtreppide vahele ja\u0308a\u0308vat tu\u0308himikku. Igal torni u\u0308heksast korrusest, kaasa arvatud ro\u0303duga terassil, on ko\u0303lar, millest kostub elektroonilist ambient-muusikat. \u201cEga igas tuletornis sellist asja u\u0308ldse teha ei saagi,\u201d u\u0308tles helilooja ja installatsiooni autor Rainer Jancis. Tahkunas on see vo\u0303imalik, kuna oma olemuselt on tuletorn u\u0308ks tu\u0308hi, rauast sisuga toru. Tavaliselt on tuletornide sees kitsad trepid."}]